39. schôdza NR SR - 10.deň - B. popoludní
Dátum: 2025-09-24
Poslanec: Sabo, Michal (PS)
Druh vystúpenia: Vystúpenie v rozprave

...a SAV hovorí jasne, energeticky chudobných domácností na Slovensku je 18%, nie 98%. 18 %, čiže rozdiel medzi tým, čo treba a tým, čo robí táto vláda, je, to sa nedá ani nazvať, že obrovský, je priepastný. No a aby sme si teraz povedali, ja viem teda akože sociálni demokrat alebo teda pseudo sociálni demokrati, vedia, ako ľudia naozaj žijú na Slovensku, no podľa mňa nemajú ani dunstu. Takže čo to znamená energetická chudoba v slovenskej praxi? No, znamená to, že Slovensko je tretia energetickou chudobou najviac ohrozená krajina v Európe. Nie v Európskej únii, v Európe a za tou štatistikou sú samozrejme konkrétni ľudia. Sú to ľudia v seniorskom veku, ktorí v zime kúria iba v jednej izbe, lebo naviac nemajú. Sú to mladé rodiny, ktoré žijú v starom rodinnom dome, ktoré, ktorí ešte nemohli, pochopiteľne, lebo veď bariéry byrokratické, rekonštruovať a stoja tým pádom pred rozhodnutím, že buď teraz zaplatíme účty za energie, alebo zaplatíme deťom krúžky a pochopiteľne nemôžem ich opomenúť, kvôli tomu, že je tu kolegyňa Veronika Šrobová. Je to pochopiteľne aj viac ako pol milióna slovenských detí, ktoré vyrastajú v jednorodičovských domácnostiach, v jednorodičovských rodinách a každá šiesta z týchto rodín, každá šiesta z týchto domácností je energeticky chudobná. To je energetická chudoba v slovenskej praxi. To je tých 18% domácností, ktoré potrebujú vašu pomoc, milá vláda, tu a teraz. Títo ľudia potrebujú adresnú energopomoc. No ale teraz, tým, že narážate do dverí a neviete už tri roky trafiť do tých správnych dverí, kde je ten nápis: adresná energopomoc. Takže, čo je to tá skutočná energopomoc? CEPA, keď som ju spomínal, tak vypočítala, že adresnou energopomocou pre modelový, hej? Dáme si tam taký vankúš. Nepôjdeme na 18%, dáme si vankúš, že 30, hej? Rozbláznime sa. Ideme sa jašiť. Dáme si tam 30%. Adresnou energopomocou pre modelových 30% domácností by vláda v roku 2026 pri aktuálnych cenách stavebných materiálov a techniky, by mohla pomôcť všetkým ľuďom v energetickej chudobe na Slovensku. Všetkým. Slovom všetkým a stále, potom čo by pomohla vláda všetkým, by jej zostalo 290 miliónov, ktorým by mohli pomáhať dlhodobo a nie len na jeden rok, ako som hovoril, ale dlhodobo. Vy napríklad pomohli z tých peňazí 25 000 domácnostiam v rodinných domoch získať 10 000 eur z programu obnova dom mi na výmenu okien, dverí a zateplenie stropu. 5 700 domácnostiam s dotáciou 4 380 eur na tepelné čerpadlo, ktoré zlacní kúrenie dlhodobo a to z programu zelená domácnostiam, o ktorom som spomínal, ktorý aktuálne neviete opäť rozchodiť. K tomu 3000 domácnostiam, ktoré by mali lacnejšiu teplú vodu vďaka slnečným kolektorom s dotáciou 3600 eur z programu Zelená Solidarita a ostalo by ešte dosť veľa peňazí pre 2000 rodín na výmenu kotla na drevo s dotáciou 2700 eur z programu Zelená Solidarita. Tak, toto je presne drahá vláda adresná energopomoc. Ešte raz spomínam a rád to pripomeniem, lebo je čo pripomenúť, keďže aj pán predsedajúci chcel opatrenia. Tak touto adresnou energopomocou pre modelových 30% domácnosti by vláda v roku 2026 mohla pomôcť všetkým ľuďom na Slovensku žijúcim v energetickej chudobe a stále by jej ostalo 290 miliónov, ktorými dlhodobo by dokázali pomôcť ďalším domácnostiam. Toto všetko by sme mohli mať, keby bolo keby, hej? Toto všetko by sme mohli mať, ale nemáme, lebo vláda Roberta Fica a Ladislava Kamenického ako ministra financií nemá odvahu zaviesť adresnú pomoc. Nemá na to ani odvahu, ani odborný, žiaľ, ani mentálny kapitál a už vonkoncom nemyslí na budúcnosť a týmto srdečne pozdravujem aj ministerku hospodárstva, ktorá sa teraz ešte stále trápi s tou adresnou energopomocou. Táto energopomoc, adresná energopomoc, ako je namodelovaná, v spomínanom v spomínanej simulácii, ale celkovo adresná energopomoc je lacnejšia, lebo nezadlžuje štát na úkor ďalších generácií a nemusíme si fiktívnymi riešeniami pýtať peniaze od Európskej komisie. Adresná pomoc je realizovateľná rýchlo, takzvane tu a teraz a má dlhodobý dlhoročný efekt, preto ju žiadajú, preferujú a presadzujú ako ekonómovia, tak odborári, tak zamestnávatelia a samozrejme aj environmentalisti. No a napokon adresná energopomoc, ako som ju spomenul, je v prvom rade pomoc spravodlivá, pretože pomáha naozaj tým, ktorí tú pomoc skutočne potrebujú. Nedotuje tých, ktorí pomoc nepotrebujú. Ešte raz spomeniem, že ten modelový príklad je od spoločnosti CEPA a keby náhodou alebo teda od organizácie CEPA a keby náhodou, ktokoľvek z vlády chcel zísť zo svojho rokmi budovaného piedestálu všemúdrosti a chcel by sa vecne porozprávať o tom, ako modelovať adresnú energopomoc, tak som k dispozícii dať, prepojiť kontaktmi, myslím, že ľudia, ktorí dlhoročne pracujú v tejto problematike a vyznajú sa v nej, sa potešia konečne spoločenskému dialógu verejnému dialógu s ľuďmi z vlády. Na záver, už nám ostávajú dve minúty. Pán minister Kamenický, my a teraz myslím, my ako celá krajina, tieto ono sa to nedá nazvať inak ako maléry pána účtovného, sledujeme už tretíkrát a je to a v podstate akože niekedy aj ťažké na sledovanie a mne sa už zdáte ako taký zlý majster murár, ktorý postaví krivú stenu, potom o rok príde, povie, že ja ju teraz opravím, ale je to samozrejme ešte horšie a nakoniec príde a povie, že, to nie je krivá stena, to je moderná architektúra. Haló. No a presne takto vyzerá aj tá vaša konsolidácia, krivá stena slovenskej ekonomiky. Ďakujem. (Potlesk.)